nl en fr ne de nl nl en en af nl en nl nl nl en af af af af af nl af af nl af af af af nl af af af af af af af af nl en en en fr de en af fr nl en af nl en af fr af en af fr nl en af fr nl en af fr af en af fr nl en en nl es af nl en nl nl en af en en en en
Spieskamp-huise sloer steeds – DieHoorn
August 10, 2018August 10, 2018
Die Wes-Kaapse minister van menslike nedersettings, Bonginkosi Madikizela, spit in 2015 die eerste sooi vir die Spieskamp-behuisingsprojek. Foto: Garnett Wicomb
’N GRONDEIENAAR wat glo nog nie toestemming gegee het vir die bou van ’n reservoir op sy grond nie, veroorsaak na bewering dat ’n behuisingsprojek in Spies­­kamp, Schoemanshoek, nou al langer as drie jaar steeds sloer.
Die projek is in 2015 met groot fanfare deur die Wes-Kaapse minister van mens­like nedersettings, Bonginkosi Madiki-zela, by die Schoemanshoek Kleuter­skool bekend gestel.
Begunstigdes wat nog leef en kinders van begunstigdes wat reeds oorlede is, kla steen en been omdat hulle in haglike toestande woon, van nêrens hulp kry nie en die huise nie gebou word nie.
Een van hulle, Mieta Botha (61), wat as 18-jarige by die destydse Spies-tabakfabriek begin werk het, sê haar huis kan enige tyd op hulle inmekaar val.
“Ons slaap onrustig, veral wanneer dit reën en die wind sterk waai.”
Volgens haar was sy al menigmaal by die Oudtshoorn Munisipaliteit. Sy sê die meeste van die begunstigdes het by die destydse
Spies-tabakfabriek op Schoemanshoek gewerk todat dit gesluit is.
Sy het 37 jaar as ’n roltabakdraaier gewerk en op 55 afgetree.
’n Familielid van nog ’n begunstigde, Jennifer Booysen, sê hulle beplan om die komende toerismeseisoen die pad na die Kango
Grotte vir verkeer te sluit om soos sy dit stel “die wêreld se oë op ons te kry”.
Volgens haar is toilette wat by die ou huise aangebring is in so ’n toestand dat dit onbruikbaar en onhigiënies is.
“Ons is nou moeg om bossies toe te gaan. Dis mos onmenslik in vandag se lewe.”
Sy het saam met haar tante, Katrina Ayford (73), ook ’n begunstigde wat reeds oorlede is, gewoon.
Madikizela het by die bekendstelling van die projek gesê dat dit uniek is en die eerste keer dat sy departement, die munispaliteit en landbou hande gevat het.
Die grond vir die nuwe huise is deur ’n plaaslike boer, Pierre Schoeman, ge­skenk. Schoeman en die destydse burgemeester, Wessie van der Westhuizen, het die sooispitgeleentheid bygewoon.
Die projek behels die bou van 78 huise met die eerste fase die opgradering van bestaande huise en infrastruktuur asook die oprigting van die eerste 12 huise.
Toilette is aangebring, maar is tans in onbruik omdat dit nie instand gehou word nie. Dit behuisingsprojek was die inisiatief van Piet Lodder wat jare lank by landbou betrokke was.
Die planne vir die nuwe huise is tydens die geleentheid aan die begunstigdes en gaste vertoon.
Volgens Shehaam Sims, waarnemende direkteur strategiese en menslike nedersettingsdienste by die munisipaliteit, het die munisipaliteit en Wes-Kaapse re­ge­ring tot dusver baie hard gewerk aan die beplanning van die projek, maar is infrastruktuur vir water en elektrisiteit nodig.
“Ons het toegang tot naburige grond nodig en ons was tot nog toe nie suksesvol om toestemming te kry vir die bou van ’n reservoir op dié grond nie.
“Die eienaar van die grond was aanvanklik inskiklik, maar sy goedkeuring is onderhewig aan sekere voorwaardes,” lui Sims se verklaring.
Gedenkdiens vir Winnie in Bongolethu
April 19, 2018April 19, 2018
Deur Garnett Wicomb DIE ontslape struggle-aktivis, Winnie Madikizela Mandela (81), het soos ’n rots vasgestaan teen alle aanslae en...
Onderburgemeester wil help en betrokke raak
August 31, 2017August 31, 2017
• Mwati ’n vrou wat voor vat Deur Ilze-Mari Gründling DIE onderburgemeester van die Gro­ter Oudtshoorn, Noluthando Mwa­ti, gee...
Inwoners kan self so begin herwin
February 23, 2017February 23, 2017
Deur Ilze-Mari Gründling ELKE metrieke ton herwinde papier spaar 17 bome, gebruik 40 persent minder energie, en 50 persent...
‘Moenie dieselfde fout as ek maak’
February 23, 2017February 23, 2017
Deur Liesel le Roux HY wil mense waarsku om nooit hulp van enigiemand by ’n kitsbank te aanvaar nie,...
Stappe kom oor mense op straat
April 6, 2017April 6, 2017
DIE probleem met “kinders en ander probleemmense op straat in Oudtshoorn se sakekern” is indringend bespreek tydens ’n vergadering...
November 29, 2018November 29, 2018
VIR Buyiswa Stuurman van Bongolethu het ’n droom verlede Vrydag waar geword toe sy ’n vierslaapkamerhuis met meubels ontvang...
Munisipaliteit vra inwoners vir insette oor parkeermeters vir dorp
February 16, 2017February 16, 2017
DIE Oudtshoorn Munisipaliteit vra inwoners vir voorstelle vir ’n nuwe parkeermeterstelsel vir Oudts­hoorn. Die munisipaliteit het die week ook...
Oudtshoorn se Relay for Life trek honderde geesdriftiges
February 8, 2018February 8, 2018
Deur Higgo Jacobs SOLANK daar lewe is, is daar hoop! Dit was Saterdagaand die sentrale boodskap by Kansa Oudtshoorn...
Lekplek so heelgemaak‘Beskuldigde en sy suster het my so geslaan’
Volg ons op Twitter
Volg ons op Instagram
Laai meerVolg ons op Instagram
©2019 Die Hoorn, Oudtshoorn. .
Log in with your credentials
Sign in Remember me Lost your password?
Reset Password I remember my details